**JP „Elektroprivreda Hrvatske zajednice Herceg Bosne“ d.d. Mostar**,

Kralja Petra Krešimira IV. Br. 6-A, 88000 Mostar, PDV broj: 227248350007

Opskrba električnom energijom

Opskrbno područje:

Pogon:

Poslovnica:

zastupan po punomoćniku: (u daljnjem tekstu: Javni opskrbljivač)

Adresa/telefon:

Naziv Krajnjeg kupca:

Zastupan po: (u daljnjem tekstu: Krajnji kupac)

Broj osobne iskaznice:

ID/PDV broj:

Adresa/telefon/e-mail:

**UGOVOR O OPSKRBI ELEKTRIČNOM ENERGIJOM**

**u okviru javne usluge**

**broj:**

1. UVODNE ODREDBE

Članak 1.

Uređenje međusobnih odnosa glede korištenja usluge opskrbe električnom energijom temelji se na odredbama ovoga Ugovora, Zakona o obveznim odnosima, Zakona o električnoj energiji Federacije Bosne i Hercegovine "Službene novine Federacije BiH" broj 60/23 (u daljnjem tekstu Zakon), Općim uvjetima za isporuku električne energije- Prečišćeni tekst ( Službene novine Federacije BiH 13/23 (u daljnjem tekstu: Opći uvjeti), i ostalim zakonskim i podzakonskim propisima koji reguliraju materiju koja je predmet ovog ugovora (u daljnjem tekstu pod zajedničkim nazivom: Propisi), kao i aktima nadležnih tijela koji tijekom važenja ovog Ugovora na novi način urede odredbe ovog Ugovora u okviru svojih nadležnosti (u daljnjem tekstu: Akti).

II. PREDMET UGOVORA

Članak 2.

Predmet ovoga Ugovora je uređenje međusobnih odnosa ugovornih strana u svezi s opskrbom električnom energijom Krajnjeg kupca koji ima pravo na opskrbu električnom energijom u okviru javne usluge) i fakturiranje usluge korištenja distribucijske mreže (Odluka o tarifnim stavovima za korisnike distribucijskog sustava JP“ Elektroprivreda HZ HB“ d.d. Mostar "Službene novine Federacije BiH" broj 99/17) prema utvrđenim uvjetima Operatora distribucijskog sustava (u daljnjem tekstu: ODS-a), a za mjerno mjesto navedeno u članku 3.ovog Ugovora.

Javni opskrbljivač će isporučivati, obračunavati, fakturirati i naplaćivati, a Krajnji kupac koristeći distribucijsku mrežu preuzimati i plaćati električnu energiju, isključivo za svoje potrebe, po važećoj cijeni usluge Javnog opskrbljivača (Odluka o davanju suglasnosti JP „Elektroprivreda HZ HB“ d.d. Mostar na prijedlog cijene usluge javnog opskrbljivača za pružanje univerzalne usluge "Službene novine Federacije BiH" broj 84/19).

Članak 3.

Mjerno mjesto za koje se sklapa ovaj Ugovor:

|  |  |  |
| --- | --- | --- |
| Broj / Nadnevak Ugovora o korištenju distribucijske mreže |  |  |
| Šifra mjernoga mjesta:  |  |
| Naziv mjernoga mjesta:  |  |
| Adresa mjernoga mjesta: |  |
| Adresa dostave računa: |  |
| E-mail adresa dostave računa |  |  |
| Kategorija / Grupa potrošnje: |  |  |
| Instalirana / Vršna snaga (kW): |  |  |
| Ugovorena godišnja količina energije (kWh): |  |

Članak 4.

Mjesto isporuke, mjesto i način mjerenja te uvjeti i način očitanja mjernih uređaja obračunskog mjernog mjesta iz Članka 3. ovog Ugovora definirani su Ugovorom o korištenju distribucijske mreže.

 III. OBRAČUN ELEKTRIČNE ENERGIJE I DOSTAVA RAČUNA

Članak 5.

Javni opskrbljivač je obvezan osigurati Krajnjem kupcu obračun za utrošenu električnu energiju i ostvareno vršno opterećenje, ako se obračunava, temeljem očitanih mjernih podataka dobivenih od ODS-a sukladno važećoj cijeni usluge Javnog opskrbljivača za pružanje javne usluge. U slučaju izmjene važeće cijene usluge Javnog opskrbljivača i/ili izmjene tarifnih stavova za korisnike distribucijskog sustava iste će se primjenjivati od dana početka njihove primjene, a o čemu je Javni opskrbljivač obvezan obavijestiti krajnje kupce sukladno Zakonu.

U cijenu iz stavka 1.ovog članka nisu ukalkulirane propisane naknade i iznos poreza na dodanu vrijednost koje je Javni opskrbljivač obvezan evidentirati na svakom pojedinačnom računu Krajnjeg kupca sukladno važećim propisima.

Krajnji kupac preuzima obvezu plaćanja pripadajućeg dijela troškova zajedničke potrošnje ako sa više krajnjih kupaca ostvaruje zajedničku potrošnju.

Javni opskrbljivač će račun obračunskoga razdoblja dostavljati Krajnjem kupcu putem pošte na adresu navedenu u članku 3. ovog Ugovora, u roku osam (8) dana od dana izdavanja računa.

Javni opskrbljivač je obvezan osigurati i elektroničku dostavu računa ako Krajnji kupac to zahtjeva.

Ako Krajnji kupac ne zaprimi račun za obračunsko razdoblje, dužan je o tome obavijestiti Javnog opskrbljivača najkasnije do dvadesetog (20.) u mjesecu, a Javni opskrbljivač će izdati Krajnjem kupcu presliku računa bez posebne naknade.

Krajnji kupac je u obvezi u pisanom obliku izvijestiti Javnog opskrbljivača o promjenama osobnih podataka i podataka iz članka 3. ovog Ugovora u roku osam (8) dana od dana promjene podataka.

IV. NAČIN NAPLATE

Članak 6.

Krajnji kupac dužan je platiti račun za električnu energiju u roku dospijeća računa na račun Javnog opskrbljivača naznačen na računu.

Članak 7.

Ako Krajnji kupac ne plati dospjelu novčanu obvezu po računu obračunskoga razdoblja u roku dospijeća, Javni opskrbljivač može ispostaviti opomenu u pisanome obliku.

Ako Krajnji kupac nakon isteka roka opomene ne izmiri dospjelu novčanu obvezu, Javni opskrbljivač može zatražiti od ODS-a obustavu isporuke električne energije Krajnjem kupcu te ima pravo od Krajnjeg kupca nadoknaditi troškove usluga ODS-a.

Ako Krajnji kupac ne plati dospjelu novčanu obvezu po računu obračunskoga razdoblja u roku dospijeća, Javni opskrbljivač će obračunati zakonsku zateznu kamatu koju je Krajnji kupac dužan platiti.

U slučaju da Krajnji kupac neuredno izmiruje svoje dospjele novčane obveze po osnovu ovog Ugovora, Javni opskrbljivač može tražiti, a Krajnji kupac je obvezan osigurati mjenicu ili bankovno jamstvo, u formi prihvatljivoj za Javnog opskrbljivača i u iznosu jednakom prosječnom tromjesečnom računu.

Članak 8.

Krajnji kupac može djelomično ili u cijelosti pisanim putem osporiti račun obračunskoga razdoblja u roku dospijeća, a neosporeni dio računa dužan je platiti u roku dospijeća.

Javni opskrbljivač je dužan odgovoriti na prigovor na račun Krajnjega kupca u skladu sa Zakonom.

U slučaju opravdanosti prigovora, Javni opskrbljivač se obvezuje izdati novi račun.

U slučaju neprihvaćanja prigovora iz stavka 1. ovoga članka, Javni opskrbljivač će o istome obavijestiti Krajnjega kupca koji je dužan platiti prvobitno ispostavljeni račun.

V. PRAVA I OBVEZE UGOVORNIH STRANA

Članak 9.

Krajnji kupac je obvezan koristiti električnu energiju i snagu sukladno odredbama ovog Ugovora. Javni opskrbljivač se obvezuje uslugu opskrbe električnom energijom obavljati pouzdano i kvalitetno u skladu sa Zakonom.

 Članak 10.

Javni opskrbljivač nije odgovoran ako ne može ispuniti svoje obveze zbog razloga koji su na strani Operatora prijenosnog sustava i ODS-a, odnosno zbog nepoštivanja obveza koje su utvrđene važećim propisima, a koje imaju Operator prijenosnog sustava i ODS.

Članak 11.

Ugovorne strane su dužne ugovorne obveze ispunjavati savjesno i u svemu kako one glase, a kada jedna od ugovornih strana ne ispuni svoju obvezu i zbog toga druga ugovorna strana pretrpi štetu, ta ugovorna strana ima pravo zahtijevati naknadu štete sukladno Propisima iz članka 1. ovog Ugovora.

Odgovornost za štetu, način rješavanja i visinu naknade štete ugovorne strane nastojat će rješavati sporazumno.

U slučaju da se ne postigne sporazum iz stavka 2. ovog članka svaka strana ima pravo pokrenuti sudski spor.

Članak 12.

Krajnji kupci mogu na temelju stanja socijalne potrebe ili potreba zaštite života i zdravlja ostvariti posebna prava sukladno zakonu kojim se uređuje oblast energije i regulacija energetskih djelatnosti u Federaciji

Članak 13.

Prigovore koje Krajnji kupac uputi Javnom opskrbljivaču zbog ne postupanja po odredbama Općih uvjeta, Javni opskrbljivač će rješavati sukladno Zakonu.

VI. PROMJENA OPSKRBLJIVAČA

Članak 14.

Kranji kupac, koji namjerava promijeniti opskrbljivača, obvezan je novom opskrbljivaču od koga se želi opskrbljivati podnijeti zahtjev u pisanom obliku na propisanom obrascu od strane opskrbljivača.

Postojeći opskrbljivač čiji ugovor o opskrbi električnom energijom prestaje važiti ne može postavljati posebne dodatne uvjete koji nisu obuhvaćeni ugovorom uključujući neplaćene obveze i obvezan je nastaviti opskrbu Krajnjeg kupca sve do okončanja postupka promjene opskrbljivača, o čemu će ga obavijestiti ODS.

Odredba iz stavka (2) ovog članka ne primjenjuje se u slučaju kada je postojeći opskrbljivač prije prijema obavijesti o promjeni opskrbljivača, podnio zahtjev nadležnom ODS-u da Krajnjem kupcu obustavi isporuku električne energije zbog neplaćanja isporučene električne energije ili ako je Krajnji kupac koji je uputio zahtjev za promjenu opskrbljivača već isključen zbog neplaćanja isporučene električne energije.

Postupak promjene opskrbljivača ne može trajati dulje od dvadeset jedan (21) dan od dana prijema kompletnog zahtjeva kod novog opskrbljivača.

Nadnevak promjene opskrbljivača i dan početka primjene novog ugovora mora biti dan očitanja mjernog uređaja, odnosno očitano stanje brojila istovremeno predstavlja krajnje stanje prema postojećem opskrbljivaču i početno stanje prema novom ugovoru o opskrbi električnom energijom.

Temeljem krajnjeg stanja postojeći Javni opskrbljivač će izdati Krajnjem kupcu završni račun, a Krajnji kupac se obvezuje isti platiti u roku dospijeća.

VII. RAZMJENA I POVJERLJIVOST PODATAKA I INFORMACIJA

Članak 15.

Ugovorne strane su suglasne da se podaci i informacije dobiveni neposredno ili posredno tijekom sklapanja i realizacije ovog Ugovora neće koristiti ni na koji drugi način osim za ostvarenje predmeta ovog Ugovora, izuzev ako se ta obveza nametne zakonom ili drugim propisom ili na drugi način bude nametnuta od javnih vlasti.

U slučaju da se informacije moraju otkriti, ugovorna strana koja treba otkriti informacije obavijestit će drugu ugovornu stranu.

Ugovorne strane neće otkriti trećoj strani detalje ovog Ugovora, osim ako ne postoji pisana suglasnost druge ugovorne strane.

Krajnji kupac je suglasan da Javni opskrbljivač može vršiti razmjenu informacija i podataka kojima raspolaže u svojim bazama podataka sa ODS-om i opskrbljivačima (kod zahtjeva za promjenu opskrbljivača) sukladno propisima o zaštiti osobnih podataka.

 VIII. RASKID UGOVORA

Članak 16.

Ovaj Ugovor prestaje i iz svih drugih razloga određenih Propisima iz čl.1.ovog Ugovora koji reguliraju materiju dvostranoobveznih ugovora.

IX. ZAVRŠNE ODREDBE

Članak 17.

Ovaj ugovor sklapa se na neodređeno vrijeme, odnosno sukladno vremenu važenja Ugovora o korištenju distribucijske mreže iz članka 3. ovog ugovora.

Članak 18.

Sve moguće sporove proistekle iz ovog Ugovora ugovorne strane nastojat će riješiti sporazumno, a u slučaju nemogućnosti takvog rješenja, spor će se riješiti kod nadležnog suda.

Krajnji kupac može podnijeti zahtjev FERK-u za rješavanje sporova u roku petnaest (15) dana od dana prijema odgovora od strane Javnog opskrbljivača po prigovoru. U ostvarivanju svojih prava Krajnji kupac nije ograničen na pokretanje postupka pred Regulatornom komisijom te svoja prava može ostvarivati i u redovnim sudskim postupcima. Rješavanje sporova pred FERK-om ne isključuje pravo na pokretanje sudskog spora ako strane u sporu ne postignu sporazum.

Članak 19.

Sklapanjem ovog Ugovora prestaju važiti svi ranije sklopljeni ugovori između Krajnjeg kupca i JP „Elektroprivreda HZ HB“ d.d. Mostar vezani za opskrbu električne energije na mjernom mjestu za koje je sklopljen ovaj ugovor.

Članak 20.

Na sve odnose između ugovornih strana koji nisu uređeni ovim Ugovorom primjenjivat će se odgovarajuće odredbe Propisa i Akata iz članka 1. ovog Ugovora.

U slučaju izmjena i dopuna važećih zakonskih i podzakonskih propisa ili donošenja novih, a koji utječu na odredbe ovoga Ugovora,

primjenjivat će se važeći zakonski i podzakonski propisi, bez sklapanja novog ugovora ili dodatka ovom ugovoru. Izmjena važećih cijena usluge javnog opskrbljivača i /ili izmjena tarifnih stavova za korisnike distribucijskog sustava primjenjivat će se bez sklapanja novog ugovora ili dodatka ovom ugovoru.

Članak 21.

Ovaj Ugovor stupa na snagu danom potpisa ugovornih strana ,a primjenjuje se od 1. \_\_\_. 202\_\_. godine.

Članak 22.

Ovaj ugovor sačinjen je u tri (3) istovjetna primjerka od kojih dva (2) zadržava Javni opskrbljivač, a jedan (1) Krajnji kupac

 **Javni opskrbljivač:**  **Krajnji kupac:**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Mjesto i datum: Mjesto i datum: \_\_\_\_\_\_\_\_\_\_\_\_\_\_\_\_\_\_\_\_\_\_\_